_:ndb6c8ce4b1e8416391fd31f6dd1d5cf6xb0
<http://schema.org/articleBody>
" \nDeţinătorii de Ether au pus la bătaie criptomonede în valoare de 13 miliarde de dolari pe reţeaua Ethereum 2.0, pe măsură ce investitorii se entuziasmează cu privire la revizuirea sistemului şi la potenţiala creştere a industriei de staking, notează Business Insider. \n \nPe scurt, procesele de staking sunt definite prin închiderea monedelor într-un portofel electronic şi prin obţinerea de recompense pentru a valida tranzacţii pe o reţea PoS (Proof of Stake), mult mai eficientă din punct de vedere energetic. \n \nUtilizatorii reţelei numără acum peste 6,1 milioane de criptomonede, de la 5,3 milioane în luna precedentă. Valoarea totală a monedelor Ether din reţea ajunge la circa 13,7 miliarde de dolari, conform preţurilor raportate de Coindesk. \n \nBlockchain-ul Ethereum se află în plin proces de schimbare, cunoscut drept Ethereum 2.0. La bază stă o revizuire a felului în care este securizată reţeaua şi a modului în care sunt create monedele, de la un sistem Proof of Work la unul de tip Proof of Stake. \n \nSub modelul PoS, utilizatorii înaintează (sau pariază) monedele prin forma unei plăţi directe, primind dreptul de a valida tranzacţiile din reţea şi obţin astfel mai multe token-uri generate de algoritmi. \n \nJPMorgan, cea mai mare bancă din Statele Unite, a declarat recent că industria de staking ar putea valora 40 de miliarde de dolari până în 2025, mulţumită în mare parte schimbărilor din reţeaua Ethereum, care vor extinde masiv piaţa. \n \nUtilizatorilor Ethereum li se cere aproape de fiecare dată să mizeze 32 de Ether înainte să devină validatori în cadrul reţelei şi – ulterior – să câştige monede, ceea ce înseamnă că au existat aproximativ 190.000 de validatori în ziua de luni, 5 iulie. \n \nPlanul este ca Ethereum să devină o reţea Proof of Stake până la finalului anului sau până la începutul lui 2022. Ethereum foloseşte în prezent acelaşi sistem Proof of Work ca Bitcoin, unde sunt necesare cantităţi uriaşe de putere computaţională pentru a rezolva puzzle-uri complexe şi pentru a se asigura că reţeaua „minează” monede noi. \n \n&amp;nbsp; \n"
<https://www.zf.ro/business-international/trend-in-plina-forta-pe-piata-crypto-peste-13-miliarde-de-dolari-in-20173684>